Neuvoston asetus (EY) N:o 3082/95, annettu 21 päivänä joulukuuta 1995, pyyntikiintiöiden jakamisesta Viron vesillä kalastaville jäsenvaltioiden aluksille vuodeksi 1996



Virallinen lehti nro L 330 , 30/12/1995 s. 0076 - 0077



NEUVOSTON ASETUS (EY) N:o 3082/95, annettu 21 päivänä joulukuuta 1995, pyyntikiintiöiden jakamisesta Viron vesillä kalastaville jäsenvaltioiden aluksille vuodeksi 1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että yhteisö sellaisena kuin se oli 31 päivänä joulukuuta 1994 ja Viro ovat neuvotelleet Euroopan talousyhteisön ja Viron tasavallan välisiä kalastussuhteita koskevassa sopimuksessa (2) ja erityisesti sen 3 ja 6 artiklassa määrätyn menettelyn mukaisesti keskinäisistä kalastusoikeuksistaan vuodeksi 1996 sekä yhteisten elollisten luonnonvarojen hoidosta, vuoden 1994 liittymisasiakirjan 96 ja 124 artiklan mukaisesti yhteisö hoitaa Suomen tasavallan ja Ruotsin kuningaskunnan kolmansien maiden kanssa tekemiä kalastussopimuksia, yhteisö Suomen puolesta ja Viron tasavalta ovat neuvotelleet Suomen tasavallan ja Viron tasavallan välisessä 21 päivänä tammikuuta 1994 tehdyssä kalastussopimuksessa määrätyn menettelyn mukaisesti keskinäisistä kalastusoikeuksistaan vuodeksi 1996, yhteisö Ruotsin puolesta ja Viro ovat neuvotelleet Ruotsin kuningaskunnan ja Viron tasavallan välisessä 24 päivänä helmikuuta 1993 tehdyssä kalastussopimuksessa määrätyn menettelyn mukaisesti keskinäisistä kalastusoikeuksistaan vuodeksi 1996, näiden neuvottelujen kuluessa valtuuskunnat sopivat suosittelevansa viranomaisilleen tiettyjen pyyntikiintiöiden vahvistamista toisen sopimuspuolen aluksille vuodeksi 1996, olisi toteutettava tarpeelliset toimenpiteet Viron kanssa käytyjen neuvottelujen tulosten täytäntöön panemiseksi vuodeksi 1996, pyyntimahdollisuudet Viron vesillä olisi jaettava kiintiöinä jäsenvaltioiden kesken niiden tehokkaan hoidon varmistamiseksi asetuksen (ETY) N:o 3760/92 8 artiklan mukaisesti, ja tässä asetuksessa tarkoitettuun kalastustoimintaan sovelletaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3) säädettyjä valvontatoimenpiteitä, ON ANTANUT TÄMÄN ASETUKSEN: 1 artikla Jäsenvaltioiden lipun alla purjehtivien alusten sallitaan pyytää tämän asetuksen liitteessä lueteltujen kiintiöiden rajoissa 1 päivästä tammikuuta 31 päivään joulukuuta 1996 Viron kalastusta koskevaan lainkäyttövaltaan kuuluvilla vesillä. 2 artikla 1. Euroopan talousyhteisön ja Viron välisiä kalastussuhteita koskevan sopimuksen 7 artiklassa määrätty yhteisön taloudellinen tuki 1 artiklassa tarkoitetulle ajanjaksolle on 736 000 ecua, joka maksetaan Viron ilmoittamalle pankkitilille. 2. Kalastussuhteita koskevan sopimuksen 8 artiklassa määrätty taloudellinen tuki 1 artiklassa tarkoitetulle ajanjaksolle on 74 000 ecua, joka maksetaan Viron ilmoittamalle pankkitilille. 3 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 389, 31.12.1992, s. 1, asetus sellaisena kuin se on muutettuna vuoden 1994 liittymisasiakirjalla (2) EYVL N:o L 56, 9.3.1993, s. 2 (3) EYVL N:o L 261, 20.10.1993, s. 1 LIITE Yhteisön pyyntikiintiöiden jako Viron vesillä vuodeksi 1996 >TAULUKON PAIKKA>